Nii nagu Estonian Air, võimles ka Läti lennufirma varem selle nimel, et teha otselende võimalikult paljudesse sihtkohtadesse. Kuid umbes aasta tagasi mõistsid nad, et see äri kuivab majanduse langedes kokku. Air Baltic tegi seejärel panuse eeskätt Venemaa ja ka Skandinaavia transiidireisijaile, tuues nad Riiga ja lennutades edasi kas Lääne-Euroopasse või itta, Taškendi ja  Istanbulini välja. Kiiresti tehti muudatused sõiduplaanis, hinnapoliitikas ja turunduses.